ΓΡΑΠΤΗ ΕΡΩΤΗΣΗ E-1229/97 υποβολή: Αλέξανδρος Αλαβάνος (GUE/NGL) προς την Επιτροπή (7 Απριλίου 1997)

Θέμα: Έργα περιβάλλοντος από το Ταμείο Συνοχής

Τα παρακάτω έργα περιβάλλοντος εντάχθηκαν στο Ταμείο Συνοχής το 1995 και προεβλέπετο να έχουν περατωθεί 31.12.1996:

α) Το υπ' αριθμόν 94/09/61/029-2 με τίτλο «Εγκατάσταση καθαρισμού λυμάτων Αγρινίου»

β) Το υπ' αριθμόν 94/09/61/031-1 με τίτλο «Αποχέτευση ακαθάρτων Ξυλοκάστρου στην Ελλάδα»

γ) Το υπ' αριθμόν 94/09/61/031-2 με τίτλο «Ολοκλήρωση του δικτύου αποχέτευσης Κιάτου Ελλάδας»

δ) Το υπ' αριθμόν 94/09/61/037-2 με τίτλο «Ολοκλήρωση του δικτύου αποχέτευσης της Ξάνθης στην Ελλάδα».

Ερωτάται η Επιτροπή:

1. Εάν τα παραπάνω έργα έχουν ολοκληρωθεί;

2. Εάν όχι, σε ποιά φάση βρίσκονται (εκταμιεύσεις, φυσικό αντικείμενο),

3. Εάν υπάρχουν καθυστερήσεις, που οφείλονται;

Aπάντηση της κας Wulf-Mathies εξ ονόματος της Επιτροπής (12 Μαΐου 1997)

Η Επιτροπή δύναται να παράσχει τις ακόλουθες διευκρινήσεις:

Έργο αριθ. 94.09.61.029-2 - Εγκατάσταση καθαρισμού λυμάτων Αγρινίου

Η Επιτροπή είχε εγκρίνει μία απόφαση στις 6 Δεκεμβρίου 1995 η οποία καθόριζε ως ημερομηνία περάτωσης των έργων την 31η Δεκεμβρίου 1996. Εντούτοις, μετά από αίτηση τροποποίησης των ελληνικών αρχών, της 9ης Ιουλίου 1996, η οποία περιελάμβανε τροποποιήσεις σχετικά με το φυσικό αντικείμενο (συμπληρωματικές εργασίες), η Επιτροπή ενέκρινε στις 12 Δεκεμβρίου 1996 μια απόφαση η οποία προβλέπει ως ημερομηνία περάτωσης του έργου την 31η Δεκεμβρίου 1998.

Κατά τη συνεδρίαση της Επιτροπής παρακολούθησης της 19ης Μαίου 1997, η οποία πραγματοποιήθηκε στην Αθήνα, διαπιστώθηκε ότι οι εργασίες προχωρούσαν κανονικά 7 σύμφωνα με την τεχνική έκθεση που συνέταξαν οι ελληνικές αρχές, το έργο θα καταστεί λειτουργικό το 1998.

Η κοινοτική συνδρομή για τα έτη 1995 έως 1998 ανέρχεται σε 8.109.928 ECU.

Έργο αριθ. 94.09.61.031-1 - Αποχέτευση ακαθάρτων Ξυλοκάστρου

Η Επιτροπή ενέκρινε αυτό το έργο με την απόφαση της 18ης Δεκεμβρίου 1995. Σύμφωνα με την τεχνική έκθεση που συνέταξαν οι ελληνικές αρχές και που υπεβλήθη στην επιτροπή παρακολούθησης της 19ης Μαρτίου 1997, το έργο έχει ολοκληρωθεί. Η Επιτροπή αναμένει την τελική έκθεση των ελληνικών αρχών για να κλήσει αυτό το φάκελο.

Η κοινοτική συνδρομή ανέρχεται σε 379.950 ECU για τα έτη 1995 και 1996.

Έργο αριθ. 94.09.61.031-2 - Ολοκλήρωση του δικτύου αποχέτευσης Κιάτου

Η Επιτροπή ενέκρινε αυτό το έργο με την απόφαση της 18ης Δεκεμβρίου 1995. Το έργο όφειλε να ολοκληρωθεί στις 31 Δεκεμβρίου 1996. Κατά τη συνεδρίαση της επιτροπής παρακολούθησης της 19ης Μαρτίου 1997, οι ελληνικές αρχές πρότειναν να παραταθεί η ημερομηνία ολοκλήρωσης των εργασιών μέχρι την 31η Δεκεμβρίου 1997, χωρίς να αυξηθεί το συνολικό κόστος του έργου, διότι οι εργασίες παρεμποδίστηκαν από τις ισχυρές καταιγίδες που έπληξαν την περιοχή κατά τη διάρκεια της χειμερινής περιόδου και που προκάλεσαν μεγάλες ζημίες στην πόλη. Η Επιτροπή απεδέχθη αυτή την πρόταση.

Η κοινοτική συνδρομή για τα έτη 1995-1996 ανέρχεται σε 1.414.084 ECU.

Έργο αριθ. 94.09.61.0372-2 - Ολοκλήρωση του δικτύου αποχέτευσης της Ξάνθης

Η Επιτροπή ενέκρινε αυτό το έργο με την απόφαση της 18ης Δεκεμβρίου 1995. Το έργο έχει ολοκληρωθεί.

Η κοινοτική συνδρομή ανέρχεται σε 1.694.352 ECU και απορροφήθηκε εξ ολοκλήρου.